MORE พุ่งต่อ 7% นิวไฮรอบเกือบ 5 ปี ลุ้นผลงานปี 64 เทิร์นอะราวด์
MORE วิ่ง 3 วันติด! พุ่งต่อ 7% ราคาแตะ 1.61 บ. นิวไฮรอบเกือบ 5 ปี ด้วยมูลค่าซื้อขาย 220.75 ลบ. ลุ้นผลงานปี 64 เทิร์นอะราวด์ รับธุรกิจน้ำครบวงจร-ยาสมุนไพรหนุน
MORE วิ่ง 3 วันติด! พุ่งต่อ 7% ราคาแตะ 1.61 บ. นิวไฮรอบเกือบ 5 ปี ลุ้นผลงานปี 64 เทิร์นอะราวด์ รับธุรกิจน้ำครบวงจร-ยาสมุนไพรหนุน
10 ก.ย. 2564

ผู้สื่อข่าวรายงานว่า ราคาหุ้น บริษัท มอร์ รีเทิร์น จำกัด (มหาชน) หรือ MORE ล่าสุด ณ เวลา 14.55 น. อยู่ที่ 1.61 บาท บวก 0.10 บาท หรือ 6.62% สูงสุดที่ 1.63 บาท ต่ำสุดที่ 1.49 บาท ด้วยมูลค่าซื้อขาย 220.75 ล้านบาท

ทั้งนี้ ราคาหุ้น MORE ปรับตัวขึ้นต่อเนื่อง 3 วันติด และยังปรับตัวขึ้นสูงสุดในรอบเกือบ 5 ปี นับตั้งแต่ราคาหุ้นอยี่ท่ระดับ 1.71 บาท เมื่อวันที่ 7 ต.ค.2559
โดยก่อนหน้านี้ ดร.อมฤทธิ์ กล่อมจิตเจริญ ประธานเจ้าหน้าที่บริหาร MORE เปิดเผยว่า มั่นใจว่าแนวโน้มผลการดำเนินงานในปีนี้จะเข้าสู่โหมดเทิร์นอะราวด์เต็มรูปแบบจากธุรกิจน้ำและธุรกิจผลิต – จำหน่ายยาสมุนไพร โดยเฉพาะธุรกิจน้ำที่จะมีรายได้ประจำเข้ามาอย่างต่อเนื่อง สนับสนุนรายได้และกำไรเติบโตอย่างแข็งแกร่ง และถึงจุดคุ้มทุนภายในเวลาเพียง 7 ปีเท่านั้น อีกทั้งได้วางเป้าหมายจะมีรายได้รวมกว่า 5,000 ล้านบาท จากการดำเนินธุรกิจของกลุ่มบริษัทฯ ทั้งหมด